**УКАЗАНИЯ ЗА ПОДГОТОВКА НА ОФЕРТАТА**

за участие в открита процедура с предмет „Денонощна въоръжена охрана на имуществото, сградите и прилежащите площи на УМБАЛ„Царица Йоанна – ИСУЛ”ЕАД”

**I. Изисквания за предложенията**

1. Предложението за участие в процедурата се съставя, предава и приема в съответствие с изискванията на ЗОП и настоящата документация.

2.Предложението се съставя на български език.

3. Предложението за участие в процедурата се приема в сектор “ДДП” всеки работен ден от 10:00 ч. до 12:00 ч. до крайния срок за подаване на офертите. До изтичането на срока за подаване на офертите всеки участник в процедурата може да промени, допълни или да оттегли офертата си. Срокът на валидност на офертите е 180 календарни дни, считано от крайния срок за подаване на офертите. През този срок всеки участник е обвързан с условията на представената от него оферта.

Огледът на обекта - УМБАЛ „Царица Йоанна-ИСУЛ” ЕАД се извършва всеки работен ден от 10 ч. до 12 ч. до крайния срок за подаване на офертите.

Огледът на обекта е задължителен!

 **II. Съдържание на офертата**

Всяка офертата се представя в запечатан общ непрозрачен плик, който трябва да съдържа **отделни самостоятелно запечатани непрозрачни и надписани плика** (Плик „№1", Плик „№2" и Плик „№3"), както следва:

**Плик №1 с надпис “Документи за подбор”**, в който се поставят документите и информацията по чл. 56, ал. 1, т. 1 - 5, 8, 11 - 14 от ЗОП, изисквани от Възложителя, отнасящи се до **критериите за подбор** на участниците, а именно:

1.Списък на документите и информацията, съдържащи се в офертата, подписан от участника;

2. Представяне на участника - Приложение № 1;

3.Декларация по чл. 47, ал. 9 от ЗОП - Приложение № 2;

4. Декларация за използване/неизползване на подизпълнител - Приложение № 3;

5. Декларация по чл. 55, ал.7 от ЗОП както и за липса на обстоятелството по чл. 8, ал.8, т.2 от ЗОП - Приложение № 4;

6. Декларация по чл.56, ал. 1, т.11 от ЗОП - Приложение № 5;

7. Декларация по чл.56, ал. 1, т.12 от ЗОП и валидност на офертата - Приложение № 6;

8. Декларация за направен оглед - Приложение № 7

9. Декларация, че при подписване на договора ще представят застрахователна полица за покриване на имуществени щети - **свободен текст.**

10. Декларация, че в 3-дневен срок от сключване на договора ще представи списъка на

охранителите с трудови договори регистрирани в НАП - **свободен текст**.

11. Заверено копие от документ за вписване като администратор на лични данни в регистър, воден от Комисия за защита на лични данни;

12. Декларация за съгласие, че обменът на информация ще се извършва както по пощата, така и по факс и по електронен път на посочен от участника e-mail адрес - свободен текст.

13. Доказателства за технически възможности:

***Минимални изисквания:***

13.1.Заверено от участника копие на валиден лиценз за осъществяване на частна охранителна дейност на територията на страната;

13.1.а. Или заверено от участника копие на валиден лиценз за осъществяване на частна охранителна дейност с териториален обхват, на който ще се осъществява дейността- административния адрес на Възложителя: гр. София, р-н Оборище, ул. Бяло море № 8.

13.2.Заверено от участника на Разрешение от КРС за ползване на радиочестота на територията на страната**;**

13.3. Заверено от участника копие на сертификатите:

- ISO 9001:2008 - Система управление на качествотоза извършваната услуга или еквивалент, - 0- - OHSAS 18 001:2007 - Система управление на професионалното здраве и безопасността за извършваната услуга или еквивалент.

14. Гаранция за участие в процедурата – **3800,00** лева със срок на валидност 210 дни от крайния срок за подаване на офертите, представена в една от следните форми: Банкова гаранция или парична сума, платима в касата или по банкова сметка на Възложителя - IBAN BG15 BUIB 9888 1012 7409 00, BIG код BUIB BGSF в Стопанска и Инвестиционна банка. В банковата гаранция изрично се записват основанията за нейното задържане и усвояване от Възложителя при условията на чл. 61, ал.1 и ал.2 от ЗОП.

**Плик № 2 с надпис “Предложение за изпълнение на поръчката”**, в който се поставя техническото предложение. Техническото предложение следва да бъде разработено въз основа на Техническото задание на Възложителя.

 **Плик № 3 с надпис “Предлагана цена”**, който съдържа ценовото предложение на участника /Приложение № 8/.

!!! ***Задължително приложение към ценовото предложение е изготвяне на финансов разчет на законоустановените и специфични задължителни разходи при образуване на работната заплата на охранител от дневен пост, денонощен пост,и за отговорника по охраната.***

 !!! При допуснати аритметични грешки, изразяващи се в несъответствие между изчисленото месечно и общо /24 - месечно/ възнаграждение, ще се взема предвид средната месечна цена за 1 охранител, като всички стойности се изчисляват до втори десетичен знак.

 **Трите плика се запечатват в един общ непрозрачен плик.**

***Участник, документите в чиято оферта не са систематизирани по указания начин се отстранява от участие в процедурата.***

1. **Разглеждане, оценка и класиране на офертите**

 Разглеждането, оценката и класирането на офертите се извършва по реда, предвиден в Глава трета – Общи правила за възлагане на обществени поръчки, Раздел V и Глава пета Открита процедура, Раздел II от Закона за обществените поръчки.

**Класирането на допуснатите участници ще се извърши по критерий „най – ниска средна месечна цена** за 1 охранител**”.**

**IV. Определяне на изпълнител на обществената поръчка**

Определянето на изпълнител на обществената поръчка се извършва по реда на Глава пета, Раздел III от Закона за обществените поръчки.

**V. Договор за обществена поръчка**

Договорът за обществена поръчка се сключва при спазване изискванията на Глава трета – Общи правила за възлагане на обществени поръчки, Раздел VI от Закона за обществените поръчки.

**VI. Прекратяване на процедурата**

Възложителят прекратява процедурата на някое от основанията предвидени в Глава трета – Общи правила за възлагане на обществени поръчки, Раздел V, чл.39 – чл.40 от Закона за обществените поръчки.

За всички неуредени въпроси в това указание за подготовка на офертата се прилагат разпоредбите на действащия Закон за обществените поръчки.

**VII. Общи условия**

1. Представените образци в документацията за участие и условията, описани в тях са задължителни за участниците.

 2. Непредставянето на документите в изискуемия вид и форма или ако участникът не отговаря на изискванията за подбор, е основание за отстраняване на участника от участие в процедурата.

 3. Лице, което е дало съгласие и фигурира като подизпълнител в офертата на друг участник, не може да представя самостоятелна оферта. Всяко едно лице, което е предвидено да бъде подизпълнител, представя в офертата на участника документи в съответствие с чл. 56, ал. 2.

 Всеки участник може да представи само една оферта. До изтичане срока на подаване на офертата всеки участник може да промени, допълни или оттегли офертата си. След крайния срок на подаване на офертата участника не може да промени, допълни или оттегли офертата си.